Diari Oficial de la Generalitat Valenciana


Sumari del DOGV 4441, del 17-02-2003 (2003/1545)

Informació pública de les bases específiques per a la provisió en propietat per mitjà de concurs oposició lliure d'una plaça de tècnic d'administració especial (enginyer tècnic d'Obres Públiques) vacant en la plantilla de personal funcionari.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4441

Data del DOGV
:   17-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1545


Data del document
:   15-01-2003

Organisme emissor
:   Ajuntament de Puçol

Tipus de document
:   Convocatòria

Descriptors 

:   * Puçol
    * enginyer
    * administració local
    * professió de l'urbanisme
    * concurs administratiu

Bases específiques per a la provisió en propietat per mitjà de concurs oposició lliure d'una plaça de tècnic d'administració especial (enginyer tècnic d'Obres Públiques) vacant en la plantilla de personal funcionari. [2003/F1545]
  
Per mitjà de la Resolució de l'Alcaldia Presidència número 93/2003, de data 15 de gener de 2003, s'ha aprovat:
  
Bases específiques per a la provisió en propietat per mitjà de concurs oposició lliure d'una plaça de tècnic d'administració especial (enginyer tècnic d'Obres Públiques) vacant en la plantilla de personal funcionari. Oferta d'ocupació pública de 2001 de l'Ajuntament de Puçol.
  
1. Objecte de la convocatòria
  
És objecte de la present convocatòria la provisió en propietat, pel procediment de concurs oposició lliure, d'una plaça funcionarial de tècnic d'administració especial, enginyer tècnic d'Obres Públiques, vacant en la plantilla de personal funcionari d'este ajuntament, pertanyent a l'escala d'administració especial, subescala tècnica, classe mitjana, grup B. Esta plaça es troba inclosa en l'oferta d'ocupació pública de 2001, publicada en el Boletín Oficial del Estado número 293, de data 7 de desembre de 2001.
  
2. Requisits dels aspirants
  
Per a ser admesos a la realització de les proves selectives, els aspirants hauran de reunir els següents requisits, que hauran de complir-se en l'últim dia de termini de la presentació de sol·licituds i mantindre's durant tot el procés selectiu.
  
a) Tindre la nacionalitat espanyola o la de qualsevol estat membre de la Comunitat Europea, o complir amb el que establix la Llei 17/1993, de 23 de desembre, sobre l'accés a determinats sectors de la funció pública.
  
b) Tindre complits els 18 anys i no excedir de l'edat legal de jubilació.
  
c) Estar en possessió de la següent titulació: Enginyeria Tècnica d'Obres Públiques.
  
d) No patir cap malaltia, ni estar afectats per limitació física o psíquica incompatible amb l'acompliment de les funcions o que les impossibilite.
  
e) No haver sigut separat per mitjà d'expedient disciplinari del servei de cap administració pública, ni trobar-se inhabilitat per a l'acompliment de funcions públiques.
  
3. Sol·licituds
  
Qui desitge participar en les proves d'accés haurà de presentar la corresponent instància dirigida al alcalde president, en la qual farà constar que reunix tots els requisits exigits en la convocatòria. S'hauran d'adjuntar a aquella els comprovants següents:
  
- Resguard justificatiu d'haver abonat els drets d'examen, que es fixen en la quantitat de 36,06 euros, (trenta-sis euros i sis cèntims). El pagament d'estos drets es farà en el compte d'este ajuntament en Bancaixa, número 2077'0124'40-3100421380, o per gir postal o telegràfic, dirigit a la Tresoreria Municipal, on s'indicarà clarament la plaça objecte de la convocatòria, així com la persona que realitza l'ingrés.
  
- Fotocòpia compulsada del DNI.
  
- Fotocòpia compulsada de la documentació acreditativa del certificat acadèmic exigit en la convocatòria.
  
La documentació que hauran d'aportar els aspirants per a acreditar que complixen els requisits exigits en la convocatòria es farà per mitjà de l'original o la fotocòpia compulsada o confrontada.
  
El termini de presentació de sol·licituds serà de 20 dies hàbils comptats a partir del dia següent al de la publicació de l'extracte de la convocatòria en el Boletín Oficial del Estado.
  
Les sol·licituds es presentaran en el Registre General de l'ajuntament o en la forma que determina l'article 38.4 de la Llei 30/1992, de 26 de novembre.
  
4. Admissió d'aspirants
  
Una vegada finalitzat el termini de presentació d'instàncies, l'Alcaldia Presidència dictarà la resolució per a declarar aprovades les llistes provisionals d'aspirants admesos i exclosos.
  
En esta resolució, que es publicarà en el Butlletí Oficial de la Província de València i al tauler d'anuncis municipal, constarà el nom i cognoms dels aspirants admesos i exclosos i, si és procedent, el motiu de la no-admissió.
  
Contra esta resolució es podrà presentar reclamació en el termini de 10 dies hàbils. Si es presenten reclamacions seran acceptades o refusades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional.
  
En el mateix acte administratiu, s'indicarà a més, el dia, data i hora del començament de les proves selectives, l'orde d'actuació dels aspirants i la composició dels tribunals. Tot això sense perjuí del que disposa l'article 71 de la Llei 30/1992, de 26 de novembre, pel que es referix a l'esmena de deficiències.
  
5. Tribunal qualificador
  
- President: el president de la corporació o un membre d'esta en qui delegue.
  
- Secretari: el secretari de la corporació o funcionari en qui delegue, que actuarà amb veu però sense vot.
  
- Vocals:
  
· Un representant del professorat oficial, designat per la Direcció General d'Administració Territorial.
  
· Un representant de l'administració del Govern Valencià, designat per la Direcció General d'Administració Territorial.
  
· El funcionari que ocupe la direcció del respectiu servei dins de l'especialitat o un tècnic superior o un expert designat pel president de la corporació municipal.
  
· Un funcionari de carrera, designat per la corporació a proposta de la Junta de Personal o per l'òrgan de representació del personal, si n'hi haguera.
  
· Un membre de la corporació, a designar entre els representants dels grups polítics municipals. O bé, un funcionari de carrera designat pels representants dels grups polítics municipals.
  
· Un membre de la corporació, a designar entre els representants dels grups polítics municipals. O bé, un funcionari de carrera designat pels representants dels grups polítics municipals.
  
A més assistiran:
  
- Amb veu, però sense vot: dos representants sindicals.
  
El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requerisquen, que col·laboraran amb el tribunal i tindran veu però no vot.
  
La composició del tribunal serà predominantment tècnica i els vocals hauran de posseir nivells de titulació o especialització iguals o superiors als exigits per a l'accés a la plaça convocada.
  
6. Bases generals
  
En el que preveuen estes bases específiques regirà el que disposen les bases generals publicades en els butlletins oficials de la província número 299, de data 17.12.1997, número 76, de data 31.03.1998, i número 109, de data 09.05.2000; i en els diaris oficials de la Generalitat Valenciana número 3.145, de data 18.12.1997, número 3.228, de data 23.04.1998, i número 3.744, de data 08.05.2000.
  
7. Fase d'oposició
  
7.1. Primer exercici. Obligatori i eliminatori
  
Consistirà en la realització per escrit d'una prova de coneixements referida als continguts del programa arreplegats en l'apartat A) Temari de matèries comunes.
  
L'exercici consistirà en un test de 60 preguntes amb tres respostes alternatives, i serà només una d'estes correcta. El temps de realització serà de 90 minuts.
  
7.2. Segon exercici. Obligatori i eliminatori
  
Consistirà en el desenvolupament per escrit, durant un temps mínim de tres hores i un màxim de quatre, a determinar pel tribunal, de dos temes elegits entre tres extrets a l'atzar de l'apartat B) Temari de matèries específiques relacionades amb el lloc de treball.
  
Una vegada conclosa la prova, els exercicis seran introduïts en un sobre tancat i quedaran davall la custòdia del tribunal qualificador, el qual anomenarà individualment als opositors per a la lectura pública dels temes que hagen desenvolupat.
  
7.3. Tercer exercici. Obligatori i eliminatori
  
Consistirà a resoldre per escrit, en un temps mínim de tres hores i màxim de quatre, a determinar pel tribunal, dos supòsits pràctics entre tres proposats pel tribunal, referits a matèries relacionades amb el treball a desenvolupar, segons l'objecte de la convocatòria, i que seran fixades pel tribunal immediatament abans de celebrar-se l'exercici.
  
7.4. Quart exercici. Obligatori i no eliminatori
  
Consistirà en la traducció del valencià al castellà i viceversa, d'acord amb la normativa sobre l'ús del valencià de la Generalitat Valenciana, un text proposat pel tribunal, en un temps màxim d'una hora.
  
8. Qualificació dels exercicis
  
- El primer exercici es qualificarà de 0 a 10 punts, i serà necessari obtindre per a superar-lo un mínim de 5 punts.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
- El segon exercici es qualificarà de 0 a 10 punts, i serà necessari obtindre per a superar-lo un mínim de 5 punts.
  
En este exercici el tribunal apreciarà fonamentalment la capacitat i formació general, la precisió i rigor en l'exposició i la claredat d'idees.
  
- El tercer exercici es qualificarà de 0 a 10 punts, i caldrà obtindre per a superar-lo un mínim de 5 punts.
  
- El quart exercici es qualificarà de 0 a 1 punt, i no tindrà caràcter eliminatori.
  
En cas d'empat entre aspirants, l'orde s'establirà atenent al que disposa la base novena, apartat 9.4.5, de les generals.
  
El resultat final s'obtindrà sumant les puntuacions obtingudes en cada exercici pels aspirants.
  
9. Fase de concurs
  
Només podran participar en la fase de concurs els aspirants que hagen superat els exercicis de la fase d'oposició.
  
Els mèrits al·legats pels participants hauran d'haver sigut obtinguts o computats fins a la data de finalització del termini de presentació d'instàncies.
  
La valoració dels mèrits al·legats i degudament acreditats pels aspirants en la fase de concurs s'ajustarà al següent barem:
  
1. Coneixements del valencià:
  
Per coneixements del valencià es valorarà fins a un màxim d'1 punt, d'acord amb la possessió del corresponent certificat expedit per la Junta Qualificadora de Coneixements de Valencià, i qualsevol altre títol de valencià homologat per este organisme.
  
- Coneixements de Grau Elemental 0,50 punts
  
- Coneixements de Grau Mitjà 0,75 punts
  
- Coneixements de Grau Superior 1 punt
  
En el supòsit de posseir diversos certificats, només es valorarà el de nivell superior.
  
2. Cursos de formació i perfeccionament:
  
Es valorarà fins a un màxim de 2 punts.
  
Només es valoraran els cursos convocats i organitzats per la universitat, instituts o escoles oficials de funcionaris, o altres entitats sempre que en este últim cas hagueren sigut homologats per l'Institut Valencià d'Administració Pública. Així mateix es valoraran els cursos de formació contínua dins de l'Acord Nacional de Formació Contínua en les Administracions Públiques en qualsevol de les seues edicions.
  
2.1. Cursos de formació i perfeccionament genèrics relacionats amb l'administració local.
  
La valoració de cada curs s'efectuarà en funció de la seua duració d'acord amb la següent escala:
  
- De 10 o més hores 0,10 punts
  
- De 25 o més hores 0,25 punts
  
- De 50 o més hores 0,50 punts
  
- De 100 o més hores 1 punt
  
2.2. Cursos de formació i perfeccionament específics relacionats amb les tasques pròpies de la plaça que es convoca.
  
La valoració de cada curs s'efectuarà en funció de la seua duració d'acord amb la següent escala:
  
- De 10 o més hores 0,20 punts
  
- De 25 o més hores 0,50 punts
  
- De 50 o més hores 1 punt
  
- De 100 o més hores 2 punts
  
3. Per servicis prestats en plaça o lloc anàleg, en el mateix grup de funcionaris o categoria laboral:
  
Es valoraran els treballs realitzats en l'administració local, organismes autònoms dependents d'esta o empreses públiques municipals amb 0'05 punts per mes treballat, fins a un màxim de 3 punts.
  
A estos efectes no es computaran els períodes de temps inferiors al mes.
  
Els servicis prestats hauran d'acreditar-se per mitjà de certificat en què es faça constar el temps treballat i les funcions assignades al lloc de treball, o els documents acreditatius de les empreses on l'aspirant ha treballat.
  
4. Altres titulacions: fins a un màxim d'1 punt.
  
- Llicenciatura en Ciències Ambientals: 1 punt.
  
- Enginyeria Superior de Camins, Canals i Ports: 1 punt
  
5. Per especialitats addicionals en la carrera d'Enginyeria Tècnica d'Obres públiques: fins a un màxim de 0,50 punts.
  
0,25 punts per cada especialitat addicional. No es computarà l'especialitat desenvolupada en la corresponent al títol d'Enginyer Tècnic d'Obres Públiques, per considerar-se com a requisit per a l'accés a la plaça.
  
6. Entrevista: fins a un màxim d'1 punt.
  
10. publicitat de les llistes
  
10.1. Al finalitzar cada un dels quatre exercicis de la fase d'oposició, el tribunal publicarà en el lloc de l'examen i en el tauler d'anuncis d'este ajuntament, la relació d'aspirants amb expressió del seu nom, cognoms, DNI i la puntuació obtinguda. S'entendrà que han superat l'exercici corresponent únicament aquells aspirants que hagen obtingut la puntuació mínima exigida per a superar cada un dels exercicis, segons el que disposa la base 8 d'esta convocatòria.
  
10.2. Una vegada finalitzada la fase d'oposició, el tribunal, per mitjà d'anunci, publicarà en el tauler d'anuncis d'este ajuntament la llista amb la qualificació final de la fase d'oposició, que constituirà la llista dels aspirants que han superat la fase d'oposició, per orde de puntuació, i que han de passar a la fase de concurs.
  
Als aspirants inclosos en la citada llista se'ls concedirà un termini de 10 dies hàbils perquè presenten un currículum acompanyat de tots aquells documents acreditatius dels mèrits previstos en la base 9 d'esta convocatòria.
  
10.3. Una vegada baremats els mèrits, el tribunal exposarà en el tauler d'anuncis de l'ajuntament la llista d'aspirants amb la puntuació obtinguda en la fase de concurs, i els concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
10.4. Resoltes les possibles al·legacions i esmenes, el tribunal, per mitjà d'anunci, publicarà en el tauler d'anuncis d'este ajuntament la relació definitiva d'aspirants aprovats per la seua orde de puntuació total.
  
En cap cas, el tribunal podrà declarar que han aprovat el procés selectiu un nombre superior al de llocs de treball convocats.
  
Annex
  
Programa temari
  
A) Matèries comunes
  
Constitució Espanyola i organització de l'estat
  
1. La Constitució Espanyola de 1978: estructura i contingut. Principis generals. Drets i deures fonamentals dels espanyols: la seua garantia i suspensió. La reforma de la Constitució. El Tribunal Constitucional.
  
2. Les Corts Generals. El Govern i l'administració. Relacions entre el Govern i les Corts Generals.
  
3. L'organització territorial de l'Estat en la Constitució. Les comunitats autònomes: estatuts d'autonomia.
  
Estatut d'Autonomia
  
4. L'Estatut d'Autonomia de la Comunitat Valenciana. Aprovació i reforma. Estructura del seu contingut. Competències de la Comunitat Valenciana. L'administració local en l'Estatut d'Autonomia.
  
Règim Local
  
5. L'administració local: pressupòsits constitucionals. El municipi: concepte i elements. El terme municipal. La població i l'empadronament. Les competències municipals.
  
6. L'organització municipal. Òrgans necessaris i òrgans complementaris. L'alcalde. Els regidors. El Ple de l'ajuntament. La Comissió de Govern. Els tinents d'alcalde. Els òrgans complementaris.
  
7. La potestat reglamentària de les entitats locals: reglaments, ordenances i bans. La participació veïnal en la gestió municipal.
  
8. La funció pública local. Organització de la funció pública local. El personal laboral. El personal eventual.
  
Dret administratiu general
  
9. La relació juridicoadministrativa. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú: contingut i àmbit d'aplicació. L'acte administratiu. Concepte. Elements. Classes. Requisits: la motivació i la forma.
  
10. Eficàcia i validesa de l'acte administratiu. Execució. Notificació i publicació.
  
11. El procediment administratiu. Significat. Principis. Fases. El concepte d'interessat. Termes i terminis.
  
Hisenda Pública i administració tributària
  
12. Els pressupostos de les entitats locals: concepte, contingut elaboració i aprovació. Imposició i ordenació dels tributs locals. Les ordenances fiscals. Taxes, contribucions especials i impostos locals: Nocions generals.
  
B) Matèries específiques relacionades amb el lloc de treball
  
1. El Text Refós de la Llei d'Aigües. Reglaments que el desenvolupen. El domini públic hidràulic. L'administració pública de l'aigua. Organismes de conca. Comunitats d'usuaris.
  
2. La planificació hidrològica. Protecció del domini públic hidràulic i de la qualitat de les aigües continentals. Especial referència als llits que discorren pel municipi de Puçol.
  
3. La Llei de Sanejament d'Aigües Residuals de la Comunitat Valenciana. Pla de Sanejament i Depuració. Cànon de sanejament. L'Entitat Pública de Sanejament d'Aigües Residuals de la CV. L'Ordenança d'Abocaments a la Xàrcia de Clavegueram de Puçol i el Pla Director de Sanejament.
  
4. La qualitat de les aigües. Requisits generals per als distints usos. Contaminació de les aigües. Característiques físiques, químiques i biològiques de l'aigua. Aigües d'abastiment urbà i residuals: cabals i característiques.
  
5. Mètodes de tractament d'aigües per a abastiment. Condicions de potabilitat de l'aigua: qualitat de l'aigua i depuració o tractament previ a distribució. Normativa.
  
6. Mètodes de tractament d'aigües residuals. Reutilització d'efluents. Tractament i utilització de fangs. Normativa. Cas de l'EDAR de l'àrea de la Mancomunitat de l'Horta Nord.
  
7. Conduccions d'aigua per a abastiment. Xàrcies de distribució d'aigua potable. Execució i control de qualitat. El servei municipal d'aigües potables de Puçol.
  
8. Conduccions de sanejament d'aigües residuals. Xàrcies de clavegueram. Criteris bàsics de disseny. Execució i control de qualitat. El Pla Director de Sanejament de Puçol.
  
9. Hidrologia superficial. Aforaments. Mètodes de càlcul de cabals de vessament superficial. Intensitat de pluja.
  
10. L'aigua subterrània com a recurs. Els aqüífers a la Comunitat Valenciana. Estudis hidrogeològics. Sobreexplotació d'aqüífers.
  
11. Captacions d'aigües subterrànies. Protecció dels aqüífers i de la qualitat de les aigües. Abocaments i contaminació per fonts difuses. Control i correcció de la contaminació produïda per nitrats.
  
12. Avingudes i inundacions. Prevenció i control. Protecció, correcció i regularització de llits. Canalitzacions. Defensa de poblacions. Problemàtica concreta que afecta al municipi de Puçol.
  
13. La Llei i el Reglament de Costes. El domini públic maritimoterrestre.
  
14. El control sanitari de les zones costeres. Abocaments en el mar. Paràmetres de contaminació marina. Legislació i competències. Criteris bàsics de les zones de bany.
  
15. La dinàmica litoral. El transport sòlid litoral. Material transportat. Formes costeres, característiques. Platges. Erosió de la platja. Actuacions que modifiquen la dinàmica litoral. Especial referència al cas de Puçol.
  
16. Obres de defensa, regeneració i protecció costera. Perfil d'equilibri. Dragatges i abocaments de material dragatge. Projecte de defensa i regeneració de la costa de Puçol.
  
17. La Llei de Carreteres de la Comunitat Valenciana. Elements del sistema viari. Àmbit competencial. Projectes. Limitacions dels usos del sòl i activitats en les zones contigües a les carreteres. Infraestructures en el municipi de Puçol.
  
18. Disseny de xàrcies viàries urbanes i interurbanes. Traçat en planta i alçat. Secció transversal. Interseccions urbanes. Estudis de trànsit.
  
19. Moviment de terres. Compactació. Construcció d'esplanacions. Construcció de terraplens i pedraplens. Capacitat suport de les esplanades.
  
20. Ferms. Constitució i conceptes generals. Àrids. Lligants bituminosos. Capes granulars. Estabilitzacions.
  
21. Tractaments superficials. Mescles bituminoses. Paviments de formigó. Dimensionament de ferms.
  
22. Desaigüe superficial. Generalitats. Estudis hidràulics. Obres de desaigüe.
  
23. Conservació i manteniment de ferms. Característiques superficials dels paviments. Renovació superficial, reforç i rehabilitació de ferms.
  
24. Ordenació del trànsit. Balisament. Senyalització vertical i horitzontal. Senyalització informativa urbana. Pla de mobilitat integral d'un municipi.
  
25. Recomanacions sobre sistemes de contenció de vehicles. Mesures per a garantir la fluïdesa i seguretat durant l'execució de les obres. Senyalització d'obres.
  
26. La Instrucció de Formigó Estructural EHE. Documents del projecte. Bases de projecte: principis generals i Mètode dels Estats Límit. Accions. Materials i geometria.
  
27. Propietats tecnològiques dels materials segons la Instrucció de Formigó Estructural EHE. Materials. Durabilitat del formigó i de les armadures.
  
28. Execució segons la Instrucció de Formigó Estructural EHE.
  
29. Bases generals del control de qualitat segons la Instrucció de Formigó Estructural EHE. Control de materials. Control de l'execució.
  
30. El contracte d'obres. Procediments i formes d'adjudicació. Preparació del contracte d'obres.
  
31. Avantprojectes i projectes d'obres. Supervisió de projectes.
  
32. Execució i modificació del contracte d'obres. Extinció del contracte d'obres. Execució d'obres per la pròpia administració.
  
33. Disposicions mínimes en matèria de seguretat i salut en les obres de construcció (RD 1.627/1997). Objectius. Definicions. L'estudi de seguretat i salut i l'estudi bàsic de seguretat i salut, obligatorietat i contingut.
  
34. El Pla de Seguretat i Salut en el Treball. Principis generals aplicables en el projecte d'obra i durant l'execució de l'obra. Obligacions dels diferents agents intervinents en l'execució de l'obra. El llibre d'incidències.
  
35. Els plans d'acció territorial de finalitat urbanística. El pla general. Funció, determinacions i documentació. El Pla General de Puçol.
  
36. Els plans parcials. Els plans de reforma interior. Els plans especials. Els catàlegs. Els estudis de detall. Funció, determinacions i documentació.
  
37. Els programes per al desenvolupament d'actuacions integrades. Objecte i determinacions. Documentació. La cèdula d'urbanització.
  
38. Les unitats d'execució. Concepte i finalitat. Delimitació. Els projectes d'urbanització.
  
39. Els residus sòlids urbans i els residus especials. Legislació i competències. Mètodes de tractament. La gestió de residus sòlids urbans a Puçol.
  
40. La producció i gestió dels residus perillosos. Legislació i competències. Sistemes bàsics de tractament.
  
41. La planificació dels residus a la Comunitat Valenciana. Pla integral, plans zonals i plans locals de residus. Ordenança municipal de neteja i arreplegada de residus sòlids urbans.
  
42. La Llei d'Envasos i Residus d'Envasos. Formes de gestió. La seua aplicació a la Comunitat Valenciana. Cas concret de Puçol.
  
43. Avaluació d'impacte ambiental. Estudis d'impacte ambiental. Normativa.
  
44. La contaminació acústica. Fonts sonores. Mesures del soroll ambiental. Ordenança de contaminació acústica de l'Ajuntament de Puçol.
  
45. La contaminació atmosfèrica. Principals contaminants i focus de producció. Les xàrcies de vigilància i control.
  
46. Zones humides i espais naturals protegits. Catàleg de zones humides; el cas de Puçol.
  
47. Desenvolupament sostenible. Conceptes i estratègies. Agendes 21 locals.
  
48. La legislació sobre protecció civil. Els plans d'emergències. Els riscos a què està sotmés el municipi de Puçol.
  
Annex I
  
Model d'instància
  
Sol·licitud per a prendre part en la convocatòria de proves selectives
  
Senyor/senyora..., amb DNI número... i domicili a efectes de notificacions a... Telèfon...
  
Expose:
  
Que de conformitat amb el que disposen les bases aprovades i la convocatòria de proves selectives per a cobrir una plaça de tècnic d'administració especial, enginyer tècnic d'obres públiques, grup B, i complint amb els requisits establits en la citada convocatòria,
  
Sol·licite:
  
La meua admissió a les citades proves selectives.
  
Documentació que s'aporta:
  
- Fotocòpia compulsada del DNI.
  
- Justificant de l'abonament dels drets d'examen.
  
- Titulació exigida en la convocatòria.
  
(Data i firma)
  
Contra les presents bases i la corresponent convocatòria, actes que esgoten la via administrativa, es pot interposar:
  
A) Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar el dit recurs serà d'un mes, comptat des del sendemà de la publicació de les presents bases en el Butlletí Oficial de la Província de València i Diari Oficial de la Generalitat Valenciana. Interposat el recurs, no podrà presentar-se recurs contenciós administratiu fins que aquell siga resolt expressament o s'haja produït la seua desestimació per silenci pel transcurs d'un mes, comptat des de la data de la seua interposició, sense haver notificat la seua resolució; en este cas quedarà expedita la via contenciosa administrativa.
  
B) Recurs contenciós administratiu, directament, davant de la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar el recurs és:
  
a) De dos mesos, comptats des de la publicació de les presents bases en el Butlletí Oficial de la Província de València i Diari Oficial de la Generalitat Valenciana, si no s'ha interposat el potestatiu recurs de reposició;
  
b) De dos mesos, comptats des del dia en què es notifique la resolució expressa del recurs de reposició, o
  
c) De sis mesos, comptats a partir del transcurs d'un mes des de la interposició del recurs de reposició sense haver notificat resolució expressa d'este.
  
Sense perjuí de qualsevol altre recurs que s'estime procedent.
  
El que es fa públic per al seu general coneixement i als efectes oportuns.